奧拿拿情繫國米?斥巨資買米蘭別墅
2024年04月18日 23:00
東網電視
更多新聞短片
奧拿拿同米蘭感情深厚。
喀麥隆門將奧拿拿上年由國際米蘭轉投曼聯後,最初表現備受批評,不過近期用穩健表現開始贏番球迷信心。奧拿拿日前突返國際米蘭探舊隊友,《米蘭體育報》更指佢上月斥資600萬歐元,喺米蘭市郊買入一間超豪華別墅,令人懷疑佢係咪心繫米蘭,想重返意甲效力。
報道指奧拿拿買嘅別墅面積達1,300平方米,擁有8間房、6個廁所,又有泳池、燒烤場同大花園。由於國際米蘭今夏希望再簽門將,頂替已經35歲嘅恩尼森馬,阿特蘭大門將卡尼斯治係目標,令球迷猜測奧拿拿係咪都想「愛回家」。奧拿拿日前喺國米對卡利亞里場聯賽後,入更衣室同一眾舊隊友打招呼聚舊,情義仍在。
不過曼聯球迷又唔使太擔心,消息指奧拿拿今次買別墅只係單純投資,唔少球員都有喺別墅所在嘅Corbetta地區買屋,而且奧拿拿同曼聯仲有3年合約,相信短期內都唔會重返米蘭。